
Contract „Execuție lucrări de reparații șarpantă și înlocuire învelitoare la Colegiul Național "Dimitrie Cantemir" - Corp B",  Municipiul Oneşti, judeţ Bacău

  nr. ................... data .......................
     


In temeiul Legii 98/2016 privind achiziţiile publice cu modificarile si completarile ulterioare şi a Hotărârii de Guvern nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice cu modificarile si completarile ulterioare, s-a încheiat prezentul contract de execuție lucrări, între:

1.	Părţile contractante
1.1 ............................................................................................................, denumită autoritate contractantă, având sediul în ................................................................................ cod fiscal ..............................................., cont ............................................................ nr. ..........................................................., reprezentată legal prin ............................................., în calitate de ACHIZITOR, pe de o parte,
şi 
1.2  ............................................................ denumită operator economic,  cu sediul ȋn ........................................, ........................................................................... .................................,  CUI ............................................................. cont  trezorerie ......................................................................................,   reprezentată prin ...................................................................., avȃnd funcţia de Administrator   în calitate de executant, pe de altă parte.

2. Definiţii
2.1 - În prezentul contract următorii termeni vor fi interpretaţi astfel:	
a. contract - prezentul contract şi toate anexele sale;
b. achizitor şi executant - părţile contractante, aşa cum sunt acestea numite în prezentul contract .Prin executant se înțelege în mod solidar atât persoanele fizice cât și cele juridice care vor concura la realizarea atât a activităților de proiectare cât și a celor de execuție a obiectului contractului;
c. preţul contractului - preţul plătibil executantului de către achizitor, în baza contractului, pentru îndeplinirea integrală şi corespunzătoare a tuturor obligaţiilor sale,  asumate prin contract;
d. amplasamentul lucrării – locul unde executantul execută lucrarea; 
e. cerinţele achizitorului – caietul de sarcini şi orice alte cerinţe/instrucţiuni emise de achizitor pe durata executării contractului; 
f. cerere de plata - document însoțit de factura emis de către beneficiar, in vederea solicitării fondurilor necesare de către Autoritatea de Management.
g. ordin - orice instrucţiune sau dispoziţie emisă de achizitor către executant privind execuţia lucrărilor.
h. utilajele executantului - aparatele, maşinile, vehiculele şi altele asemenea necesare pentru execuţia şi terminarea lucrărilor şi remedierea oricăror defecţiuni. 
i. echipamente - aparatele, maşinile, instalaţiile şi vehiculele care fac parte din lucrări;
j. bunuri – utilaje, mijloace de transport, echipamente şi lucrări provizorii sau oricare dintre acestea, după caz;
k. lucrări provizorii - toate lucrările provizorii de orice tip, necesare pe şantier pentru execuţia şi terminarea lucrărilor şi remedierea oricăror defecţiuni;
l. şantier -  locurile în care vor fi executate lucrările şi unde se vor livra echipamentele şi materialele, şi oricare alte locuri prevăzute în contract ca fiind parte componentă a şantierului;
m. utilităţi - reprezintă instalaţii de suprafaţă, de subteran sau aeriene ce permit distribuţia de produse petroliere, gaze, apă, electricitate, servicii canalizare, servicii salubrizare, telefon, etc. care pot fi în proprietatea publică sau privată;
n. graficul de lucrări - graficul pregătit de executant care se actualizează ori de câte ori este nevoie, şi care trebuie să justifice listele de cantităţi care trebuie executate în perioada de referință în vederea monitorizării şi evaluării ritmului evoluției lucrărilor în conformitate cu contractul; 
o. documentele executantului - reprezintă documentele tehnice incluse în cerinţele achizitorului, documentele necesare pentru satisfacerea tuturor condiţiilor impuse de aprobări, calculele, programele de computer şi alt software, planşe, manuale pentru exploatare şi întreţinere, modele şi alte documente tehnice (dacă există), care se află în custodia şi grija executantului până la data preluării acestora de către achizitor. 
p. utilaje asigurate de către achizitor -  reprezintă toate aparatele, maşinile şi vehiculele (dacă există) puse la dispoziţie de către achizitor pentru a fi utilizate de către executant la execuţia lucrărilor, dar nu includ echipamentele care nu au fost recepţionate de către achizitor.
q. recepţia la terminarea lucrărilor – recepţia efectuată la terminarea completă a lucrărilor unui obiect sau a unei părţi din construcţie, independentă, care poate fi utilizată separat. 
r. recepţia finală – recepţia efectuată după expirarea perioadei de garanţie.
s. proces verbal de recepţie la terminarea lucrărilor – documentul întocmit şi semnat în conformitate cu Regulamentul de recepţie a lucrărilor de construcţii şi instalaţii aferente acestora, de către comisia de recepţie numită de către achizitor.
t. proces verbal de recepţie finală - documentul întocmit şi semnat în conformitate cu Regulamentul de recepţie a lucrărilor de construcţii şi instalaţii aferente acestora, de către comisia de recepţie numită de către achizitor.
u. despăgubire generală - suma, neprevăzută expres în contract care este acordată de către instanţa de judecată sau este convenită de către părţi ca şi despăgubire plătibilă părţii prejudiciate în urma încălcării contractului de către cealaltă parte. 
v. penalitate contractuală: despăgubirea stabilită în contractul de execuţie lucrări ca fiind plătibilă de către una din părţile contractante către cealaltă parte, în caz de neîndeplinire sau îndeplinire necorespunzătoare a obligaţiilor din contract;
w. garanţia de bună execuţie: garanţia se constituie de către executant în scopul asigurării autorităţii contractante de îndeplinirea cantitativă, calitativă şi în perioada convenită a contractului. 
x. perioada de garanţie a lucrărilor : perioada de timp cuprinsă între data recepţiei la terminarea lucrărilor şi data recepţiei finale, a cărei durată se stabileşte prin contract. 
y. forţa majoră - orice eveniment extern, imprevizibil, absolut invincibil şi inevitabil, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
z. act adiţional: document prin care se pot modifica termenii şi condiţiile contractului. 
aa. conflict de interese înseamnă orice eveniment care influenţează capacitatea executantului de a exprima o opinie profesională obiectivă şi imparţială, sau care îl împiedică pe acesta, în orice moment, să acorde prioritate intereselor achizitorului sau interesului public general al Proiectului, orice motiv în legătură cu posibile contracte în viitor sau în conflict cu alte angajamente, trecute sau prezente, ale executantului. Aceste restricţii sunt de asemenea aplicabile oricăror sub-contractanţi, salariaţi şi experţi ce acţionează sub autoritatea şi controlul executantului.
ab.  zi - zi calendaristică; an - 365 zile

3. Interpretare
3.1. În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.
3.2. Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.
3.3 Trimiterile la actele normative includ si modificările si completările ulterioare ale acestora, precum si  orice alte acte normative subsecvente.
3.4 În cazul în care oricare dintre prevederile prezentului contract este sau devine nulă, invalidă sau neexecutabilă conform legii, legalitatea, valabilitatea si posibilitatea de executare a celorlalte prevederi din prezentul contract vor rămâne neafectate, iar părtile vor depune eforturile necesare pentru a realiza acele acte si/sau modificări care ar conduce la acelasi rezultat legal si/sau economic care s-a avut în vedere la data încheierii contractului.
3.5 Clauzele contractuale susceptibile de mai multe întelesuri se interpretează coroborat cu toate documentele contractului si în conformitate cu prevederile Legii nr.98/2016 privind achiziţiile publice actualizata si a altor acte normative date în aplicarea acesteia.

Clauze obligatorii

4. Obiectul contractului
4.1 Obiectul contractului îl reprezintă „Execuție lucrări de reparații șarpantă și înlocuire învelitoare la Colegiul Național "Dimitrie Cantemir" - Corp B"   situat ȋn Str. Victor Babeș,  nr.12, Municipiul Oneşti, județ Bacău, în conformitate cu prevederile normative în vigoare, a reglementărilor tehnice și standardelor din domeniul constructiilor civile, în condiții calitative și cantitative prevăzute în acestea, cu respectarea cerinţelor caietului de sarcini nr. 2506/29.07.2026 și a obligaţiilor asumate prin prezentul contract. 
4.2  Achizitorul se obligă să achiziţioneze şi să plătească preţul convenit în prezentul contract.


5. Prețul contractului
5.1 Preţul convenit pentru îndeplinirea contractului, plătibil executantului de către achizitor, este de .............................. lei fără T.V.A., la care se adaugă TVA in cuantum de ............................. RON .
In final, pretul total va fi de ..................................  RON cu TVA.
5.2 Prețul contractului este ferm și nu se ajustează din punct de vedere economic, astfel cum este stabilit prin prezentul contract și în condițiile prevăzute în mod expres de Lege.

6. Durata contractului
6.1 Contractul începe să  producă efectele de la data semnării de către părţi.
6.2 Durata de executie a lucrarilor este de maxim 60 zile de la data menționată în Ordinul de incepere a lucrarilor, fara a depasi 31.12.2026, după prezentarea dovezii privind constituirea garanției de bună execuție.
6.3 Pentru motive temeinice, autoritatea contractanta poate suspenda /modifica durata prezentului contract.
6.4 Prezentul contract încetează să producă efecte la data încheierii Procesului verbal de receptie finala a lucrărilor. 
6.5 În situația sistării lucrărilor din motive neimputabile părților contractante, durata poate fi decalată în mod corespunzător.

7. Documentele contractului
Documentele contractului sunt:
a) documentatii tehnice,  Caiet de sarcini nr. 2506/29.07.2026 clarificările şi/sau măsurile de remediere aduse până la depunerea ofertelor ce privesc aspectele tehnice şi financiare;  
b)  oferta, respectiv propunerea tehnică şi propunerea financiară, inclusiv clarificările din perioada de evaluare;  
c) documentaţia de atribuire (inclusiv clarificări);
d)  contractele cu subcontractanţii, dacă este cazul;  
e) acordul de asociere, dacă este cazul. 
f) alte documente, după caz

 8. Standarde
Lucrările executate în baza contractului vor respecta standardele prezentate de către executant în propunerea sa tehnică, precum si alte modificari ce pot sa apara pe durata contractului.


9. Obligatii privind - masuri de protectia muncii si de prevenire a incendiilor
9.1 Contractantul are obligația de a respecta normele de protecție a muncii, protectia sociala şi de prevenire și stingere a incendiilor. 
 
10. Caracterul public al contractului 
10.1.(1) Dosarul achizitiei publice are caracter de document public.
(2) Accesul la aceste informatii poate fi restrictionat in cazul in care acestea sunt clasificate prin acordul partilor sau protejate de un drept de proprietate intelectuala, potrivit legii.
(3) In cazul in care s-a precizat confidentialitatea anumitor clauze, o parte contractanta nu are dreptul de a face cunoscuta respectiva prevedere fara acordul scris al celeilalte parti, cu doua exceptii:
- informatia era cunoscuta partii contractante inainte ca ea sa fi fost primita de la cealalta
- parte contractanta a fost obligata in mod legal sa dezvaluie informatia.

11. Drepturi de proprietate intelectuală
11.1. Contractantul  are obligaţia de a despăgubi achizitorul împotriva oricăror:
a) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), şi
b) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea Caietului de sarcini întocmit de către achizitor.

12. Obligaţiile principale ale contractantului
12.1 (1) Executantul are obligația de a executa și finaliza lucrările prevăzute în contract, conform ofertei depuse, cu profesionalismul și promptitudinea cuvenite angajamentului asumat și în conformitate cu propunerea sa tehnică, cu cerințele caietului de sarcini și cu obligațiile asumate prin prezentul contract. 
(2) Executantul este pe deplin responsabil pentru executarea lucrărilor în conformitate cu propunerea tehnică, pe toată perioada de derulare a contractului. Totodată, este răspunzător atât de siguranța tuturor operațiunilor și metodelor de prestare utilizate cât și de calificarea personalului folosit pe toată perioada contractului.
(3)  In cazul in care nu se respecta termenele ofertate se vor aplica prevederile art. 14;
(4) Executantul are obligația de a supraveghea lucrările, de a asigura forța de muncă, materialele, instalațiile, echipamentele și toate celelalte obiecte, fie de natură provizorie, fie definitive, cerute de și pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract. 
12.2 Executantul are obligația de a asigura accesul reprezentantului achizitorului oriunde își desfășoară activitățile legate de îndeplinirea obligațiilor asumate prin contract.
12.3  Executantul se obligă să despăgubească achizitorul împotriva oricăror:
i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu produsele achiziționate; 
ii) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.
12.4 Executantul are obligația de a respecta și executa dispozițiile achizitorului în orice problemă, mentionată sau nu în contract, referitoare la lucrare. În cazul în care executantul consideră că dispozițiile achizitorului sunt nejustificate sau inoportune, acesta are dreptul de a ridica obiecții, în scris, fără ca obiecțiile respective să îl absolve de obligația de a executa dispozițiile primite, cu excepția cazului în care acestea contravin prevederilor legale. 
12.5 Executantul  are obligația să execute lucrările contractate cu operativitate, în mod complet conform termenelor convenite sau prevăzute în caietul de sarcini, utilizând toate  resursele umane și tehnologice la parametrii reali.
12.6 Executantul are obligația să organizeze, să conducă și să controleze activitatea personalului afectat executării prezentului contract. 
12.7 Pe parcursul execuției lucrărilor și a remedierii viciilor ascunse, executantul are obligația: 
i) de a lua toate măsurile pentru asigurarea tuturor persoanelor a căror prezență pe șantier este autorizată și de a menține șantierul (atât timp cât acesta este sub controlul său) și lucrările (atât timp cât acestea nu sunt finalizate și ocupate de către achizitor) în starea de ordine necesară evitării oricărui pericol pentru respectivele persoane;
ii) de a procura și de a întreține pe cheltuiala sa  toate dispozitivele de iluminare, protecție, îngrădire, alarmă și pază, când și unde sunt necesare sau au fost solicitate de către achizitor sau de către alte autorități competente, în scopul protejării lucrărilor sau al asigurării confortului riveranilor; 
iii) de a lua toate măsurile rezonabil necesare pentru a proteja mediul pe și în afara șantierului și pentru a evita orice pagubă sau neajuns provocate persoanelor, proprietăților publice sau private, rezultate din poluare, zgomot sau alți factori generați de metodele sale de lucru. 
12.8 Executantul este responsabil pentru menținerea în bună stare a lucrărilor, materialelor, echipamentelor și instalațiilor care urmează a fi puse în operă de la data primirii ordinului de începere a lucrării până la data semnării procesului-verbal de recepție la terminarea lucrărilor.
12.9 (1) Pe parcursul execuției lucrărilor și a remedierii viciilor ascunse, executantul are obligația, în măsura permisă de respectarea prevederilor contractului, de a nu stânjeni inutil sau în mod abuziv: 
a) confortul riveranilor; 
b) căile de acces, prin folosirea și ocuparea drumurilor și a căilor publice sau private care deservesc proprietățile aflate în posesia achizitorului sau a oricărei alte persoane, precum și de a nu afecta elementele de siguranță ale drumului.
(2) Executantul are obligația să îndeplinească orice altă obligație care îi revine potrivit normelor aplicabile în vigoare
12.10 (1) Executantul are obligația de a utiliza în mod rezonabil drumurile sau podurile ce comunică cu sau sunt pe traseul șantierului și de a preveni deteriorarea sau distrugerea acestora de către traficul propriu sau al oricăruia dintre subcontractanții săi; executantul va selecta traseele, va alege și va folosi vehiculele și va limita  și repartiza încărcăturile, în așa fel încât traficul suplimentar ce va rezulta inevitabil din deplasarea materialelor, echipamentelor, instalațiilor sau altora asemenea, de pe și pe șantier, să fie limitat, în măsura în care este posibil, astfel încât să nu  producă deteriorări sau distrugeri ale drumurilor și podurilor respective. 
(2) În cazul în care se produc deteriorări sau distrugeri ale oricărui pod sau drum care comunică cu/sau care se află pe traseul șantierului, datorită transportului materialelor, echipamentelor, instalațiilor sau altora asemenea, executantul are obligația de a despăgubi achizitorul/de a reface pe cheltuiala proprie,  împotriva tuturor reclamațiilor privind avarierea respectivelor drumuri sau poduri.
12.11 (1) Pe parcursul execuției lucrării, executantul are obligația:
i) de a evita, pe cât posibil, acumularea de obstacole inutile pe șantier;
ii) de a depozita sau retrage orice utilaje, echipamente, instalații, surplus de materiale;
iii) de a aduna și îndepărta de pe șantier dărâmăturile, molozul sau lucrările provizorii de orice fel, care nu mai sunt necesare.
(2) Executantul are dreptul de a reține pe șantier, până la sfârșitul perioadei de garanție numai acele materiale, echipamente, instalații sau lucrări provizorii, care îi sunt necesare în scopul îndeplinirii obligațiilor sale în perioada de garanție.
12.12 Executantul poartă întreaga răspundere pe durata de îndeplinire a contractului pentru eventualele accidente, pagube sau efecte negative ca urmare a nerespectării prevederilor contractului și ale documentelor acestuia.
12.13. Toate rapoartele si documentele sau orice materiale achizitionate, compilate sau pregatite de catre executant in executarea acestui contract vor fi proprietatea Autoritatii Contractante. Executantul se obliga sa livreze aceste documente, in original, achizitorului dupa finalizarea contractului si sa nu le utilizeze pentru alte scopuri decat cele prevazute in acest contract, cu exceptia cazului in care achizitorul il autorizeaza in scris in acest sens. Orice rezultate sau drepturi legate de acestea, inclusiv drepturi de autor si/sau orice alte drepturi de proprietate intelectuala si/sau industriala, obtinute in executarea sau ca urmare a executarii acestui contract, cu exceptia cazurilor in care astfel de drepturi sunt preexistente contractului, vor fi proprietatea achizitorului, care le poate utiliza, publica sau transfera dupa cum considera necesar, fara nici un fel de limitare geografica sau de alta natura.  Executantul are obligatia de a ceda toate drepturile de proprietate intelectuala, drepturile de autor asupra documentatiei care face obiectul prezentului contract odata cu predarea acesteia
12.14  Executantul are obligația de a respecta normele de protecție a muncii, protecție socială și de prevenire și stingere a incendiilor si va asigura personal de specialitate, responsabil SSM conform prevederilor legale. 
12.15 Executantul răspunde, potrivit obligaţiilor care îi revin, pentru viciile ascunse ale lucrării ivite într-un interval de 10 ani de la recepţia lucrării şi, după împlinirea acestui termen, pe toată durata de existenţă a construcţiei, pentru viciile structurii de rezistenţă, ca urmare a nerespectării proiectelor şi detaliilor de execuţie aferente execuţiei lucrării.

13.	Obligaţiile principale ale achizitorului
13.1 Achizitorul se obligă să recepţioneze lucrarile în termenul convenit, in conformitate cu prevederile art. 18 Recepţie, inspecţii şi teste.
13.2 Achizitorul se obligă să plătească preţul lucrarilor către contractant în termen de 30 zile la primirea facturii de către acesta. Nu se fac plati partiale.
13.3 Prezentarea cu date eronate a facturilor spre decontare face să nu curgă termenul de plată, dacă beneficiarul sesizează contractantul despre neregulile constatate și returnează facturile în original contractantului, în interiorul termenului de plată. Un nou temen de plată va curge de la prezentarea facturilor de către contractant cu date corecte, potrivit legii și contractului.
13.4 Achizitorul își rezervă  dreptul de a renunța oricând la contract, printr-o notificare scrisă adresată contractantului fără nici o compensație, cu condiția ca această renunțare să nu prejudicieze sau să afecteze dreptul la acțiune sau despăgubire pentru contractant. În acest caz, contractantul are dreptul de a pretinde numai plata corespunzătoare pentru partea din contract executată până la data denunțării unilaterale a contractului.

14. Sancţiuni pentru neîndeplinirea culpabilă a obligațiilor se aplica pe perioada de valabilitate a contractului de  achizitie publica
14.1 In cazul în care contractantul, din vina sa exclusivă, nu reuşeşte să-şi execute obligaţiile asumate prin contract, atunci achizitorul are dreptul de a deduce din preţul contractului, ca penalităţi, o sumă echivalentă cu o cotă procentuală egala cu nivelul ratei dobânzii de referinţa a Băncii Naţionale a României, plus 8 puncte procentuale/an din contravaloarea obligaţiilor neexecutate pentru fiecare zi de întârziere, pana la îndeplinirea efectiva a obligaţiilor.

15. Daune ce pot fi aplicate dupa expirarea valabilitatii contractului de achizitie publica
a) Pentru neexecutarea totală a obligațiilor asumate și/sau care îi revin, contractantul are obligația de a plăti achizitorului cu titlu de daune –interese, o sumă în cuantum de 100% din valoarea totală a contractului exprimată la art. 5 din acesta.
b) În cazul în care executarea este numai parțială, dar este corespunzătoare, suma datorată potrivit art. 5 se calculează proporțional cu nivelul lucrărilor neexecutate. Dacă nu se poate stabili proporția neexecutării contractului ori pentru executarea totală, dar necorespunzătoare, contractantul datorează achizitorului daune-interese în cuantum de 90% din valoarea totală a contractului, inclusiv, dacă este cazul, a actelor adiționale la acesta.
c) În cazul în care executarea este parțială și totodată, necorespunzătoare, contractantul datorează achizitorului, cu titlu de daune-interese, o sumă în cuantum de 80% din valoarea totală a contractului, inclusiv, dacă este cazul, a actelor sale adiționale. 
d) În situațiile prevăzute la literele a,b, c din prezentul articol, achizitorul nu este dator să probeze existența și/sau întinderea prejudiciului suportat (caracterul indemnitar al cluzei penale). Contravaloarea cotei procentuale prevăzute la litera a,b, și c din prezentul articol se deduce din valoarea contractului. 

16. Rezilierea și încetarea contractului 
(1) Încetarea  de drept a contractului are loc în momentul expirării termenului prevăzut la art. 6.2.
(2) Rezilierea poate interveni  într-unul dintre următoarele cazuri:
a) Contractantul cedează, parţial sau integral, drepturile şi/sau obligaţiile generate de prezentul contract, către un terţ;
b) Una dintre părţi intra în procedură de faliment în condiţiile prevăzute de Legea nr. 85/2014 privind procedura insolvenţei. Părţile au obligaţia de a notifica celeilalte părţi intervenirea unei astfel de situaţii. În cazul în care una din părţi intră în procedura de faliment conform prevederile Legii nr. 85/2014, rezilierea  intervine de drept fără nici o altă formalitate prealabilă de la data pronunţării hotărârii judecătorului sindic;
c) Contractantul declara ca nu are capacitatea de a executa lucrările, de la data comunicării acestui fapt sau de la data constatării de către achizitor ca au trecut mai mult de 15 zile de când contractantul nu a mai furnizat cel puţin una din  obligaţiile contractate;
d) Nu îndeplineşte total sau parţial obligaţiile prevazute în contract cu plata daunelor-interese în sarcina contractantului;
(3)  Contractul poate  înceta și în următoarele situaţii:
a) prin denunţarea unilaterală din partea autorităţii contractante, în perioada de valabilitate a acestuia, fără a aduce atingere dispoziţiilor dreptului comun privind încetarea contractelor sau dreptului autorităţii contractante de a solicita constatarea nulităţii absolute a contractului de achiziţie publică, în conformitate cu dispoziţiile dreptului comun, în una dintre următoarele situaţii: 
b) Contractantul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit  art.164-167 din Legea privind achizitiile publice nr. 98/2016; 
c) contractul nu ar fi trebuit să fie atribuit contractantului respectiv, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene. 
(4)  Achizitorul îşi rezervă dreptul de a denunţa unilateral contractul, în cel mult 5 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea contractului respectiv ar fi contrară interesului public.
(5) În cazul prevăzut la alin.(4) contractantul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

Clauze specifice
17. Garanţia de bună execuţie a contractului: 
17.1  Executantul se obligă să constituie garanția de bună execuție a contractului în termen de 5 zile lucratoare de la semnarea contractului,  în cuantum de 10% din preţul contractului fără T.V.A, respectiv suma de ....................... lei astfel:
- prin deschiderea unui cont la dispoziția autorității contractante. Suma inițială care se depune de către executant în contul de disponibil astfel deschis nu trebuie să fie mai mică de 0,5% din prețul contractului, respectiv ...............................  lei și aceasta va deveni anexă la contract. Contractantul are obligația de a deschide un cont la dispoziția autorității contractante, la o bancă agreată de ambele părți. În cazul în care autoritatea contractantă are calitatea de autoritate publică, instituție publică  sau operator economic cu capital integral sau majoritar de stat, executantul va deschide  la Trezoreria Statului din cadrul organului fiscal competent în administrarea acestuia un cont disponibil distinct la dispoziția autorității contractante. Constituirea garanţiei de bună execuţie se face în conformitate cu prevederile art. 39 si art 40 din H.G.R. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice. Suma inițială care se depune de către executant în contul de disponibil astfel deschis nu trebuie să fie mai mică de 0,5% din prețul contractului. Pe parcursul îndeplinirii contractului, achizitorul urmează să alimenteze acest cont prin reţineri succesive din sumele datorate şi cuvenite executantului până la concurenţa sumei de 10% din preţul contractului fără T.V.A. 
 (2) Executantul se obligă să-l numească ca împuternicit pe achizitor, asigurându-i accesul necondiționat la contul constituit conform alin.(1), în condițiile prezentului contract. 
17.2 Executantul se obligă să constituie garanția de bună execuție a contractului în cuantum de 10% potrivit art. 14. Neconstituirea garanției de bună execuție în termenul indicat la pct.17.1., poate atrage de la sine rezilierea de drept a contractului, la solicitarea scrisă a achizitorului.
17.3 Executantul se obligă să suplimenteze cuantumul garanției de bună execuție în termen de 5 zile lucrătoare de la semnarea actului adițional de majorare a pretului contractului sub sancțiunea prevazută de art. 14 din contract.
17.4. Executantul se va asigura că garanția de bună execuție este valabilă și în vigoare, până la aprobarea recepției finale de către beneficiar și primirii unei copii a procesului verbal de recepție finală.
Dacă termenii garanției de bună execuție specifică data de expirare a acesteia, iar antreprenorul nu este îndreptățit să obțină aprobarea recepției finale cu 30 de zile înainte de data de expirare a garanției, executantul va prelungi valabilitatea garanției de bună execuție până când lucrările vor fi terminate și toate defecțiunile remediate.
17.5 Restituirea garanției de bună execuție se realizează: 
a) 70% din valoarea garanţiei, în termen de 14 zile de la data încheierii procesului-verbal de recepţie la terminarea lucrărilor, dacă nu a ridicat până la acea dată pretenţii asupra ei, iar riscul pentru vicii ascunse este minim; 
b) 30% din valoarea garanţiei, la expirarea perioadei de garanţie a lucrărilor executate, pe baza procesului-verbal de recepţie finală. 
17.6. Garanția tehnică este distinctă de garanția de bună execuție.
17.7 Garanția de bună execuție este valabilă cel putin 36 luni.

18. Recepţie şi verificări 
18.1 Achizitorul are dreptul de a verifica modul de executare a lucrărilor pentru a stabili conformitatea lor cu prevederile din oferta tehnică şi din caietul de sarcini.
18.2 Verificările vor fi efectuate de către achizitor prin reprezentanţii săi împuterniciţi, în conformitate cu prevederile din prezentul contract.
18.3 Recepția se realizează de către persoanele desemnate de către achizitor, în conformitate cu prevederile legale privitoare la tipul lucrării.
18.4 Executantul se obligă să răspundă pentru viciile ascunse ale materialelor procurate de el, și pe cele ale lucrării, după ce a fost recepționată de către beneficiar . 
18.5 La finalizarea lucrărilor executantul are obligația de a notifica în scris  achizitorului că sunt îndeplinite condițiile de recepție solicitând acestuia convocarea comisiei de recepție. 
18.6 Comisia de recepție are obligația de a constata stadiul îndeplinirii contractului  prin corelarea prevederilor acestuia cu documentația de execuție și cu reglementările legale în vigoare.  În funcție de constatările făcute, achizitorul are dreptul de a aproba sau respinge recepția. 

19. Modalități de plată 
19.1 Achizitorul se obliga sa achite numai contravaloarea lucrarilor real executate corespunzator de executant.
19.2 Situatiile de plata se confirma in termen de 5 zile lucratoare de la primirea lor.
19.3 Plata facturii se face dupa verificarea de catre achizitor a situatiei de plata.
19.4 Contractul nu va fi terminat pana cand procesul –verbal de receptie finala nu va fi semnat de catre comisia de receptie, care confirma ca lucrarile au fost executate conform contractului. Receptia finala va fi efectuata conform prevederilor legale, dupa expirarea perioadei de garantie.

20. Intarzierea, Finalizarea lucrărilor şi recepţia la terminarea lucrărilor
20.1 Atunci când executantul consideră că a finalizat toate lucrările de şantier prevăzute de contract, va notifica achizitorul care va verifica îndeplinirea tuturor obligaţiilor contractuale.
20.2 După terminarea verificărilor menţionate anterior, achizitorul şi executantul vor semna Procesul verbal de recepţie la terminarea lucrărilor.
20.3  Recepţia lucrărilor se va realiza în două etape, cu luarea în considerare a prevederilor HG 273/1994 privind aprobarea Regulamentului privind recepţia construcţiilor, cu modificările şi completările ulterioare:
a) în prima etapă achizitorul recepţionează lucrările la finalizarea acestora, după verificarea că toate prevederile contractului au fost realizate de executant şi aprobate de achizitor;
b) în a doua etapă achizitorul efectuează recepţia finală a lucrărilor, după îndeplinirea condiţiilor şi încheierea perioadei de garanţie prevăzută în contract.
20.4 Semnarea Procesului verbal de recepţie la terminarea lucrărilor şi a Procesului verbal de recepţie finală a lucrărilor de achizitorul nu îl exonerează pe executant de orice obligaţie contractuală sau legală referitoare la garanţia produselor, lucrărilor şi a materialelor sau la orice defect a produselor, lucrărilor sau materialelor folosite.
20.5 Executantul va fi responsabil faţă de achizitor că îşi va îndeplini corespunzător toate responsabilităţile ce decurg din documentaţia tehnică de execuţie, Caietul de sarcini, obligaţiile contractuale şi solicitările autorităţilor competente şi/sau ale achizitorului), referitoare la execuţia de lucrări în cadrul contractului.
20.6 Executantul  are răspunderea planificării activităţii sale şi asigurarea capacităţii de personal calificat necesar pentru îndeplinirea obligaţiilor sale ca un bun profesionist cu respectarea celor mai bune practici din domeniu, cu respectarea prevederilor legale şi contractuale relevante şi cu deplina înţelegere a complexităţii legate de derularea contractului conform planificărilor, astfel încât să se asigure îndeplinirea obiectivelor achizitorului, incluzând indicativ, fără a fi limitativ:
a) Executantul este responsabil pentru activitatea personalului sau, pentru obţinerea rezultatelor cerute şi pentru respectarea termenelor de execuţie;
b) Executantul va realiza toate lucrările specificate în cadrul contractului, conform cerinţelor Caietului de sarcini respectând şi aplicând cele mai bune practici în domeniu.
20.7  Executantul are obligaţia de a se supune verificărilor de către achizitorul (pe durata Contractului) în ceea ce priveşte îndeplinirea oricărei şi tuturor obligaţiilor sale aferente contractului, verificări anunţate în prealabil sau nu şi are obligaţia de a prezenta la cerere  toate documentele justificative privind îndeplinirea acestor obligaţii.
20.8 Aprobarea de către achizitor a situaţiilor de plată sau a oricăror documente emise de executant şi/sau certificări (de exemplu a situaţiilor de plată executate întocmite de Contractant) nu îl eliberează pe acesta de obligaţiile şi responsabilităţile sale menţionate în acest Caiet de sarcini şi/sau menţionate în contract.

21. Perioada de garanție acordată lucrărilor 
21.1 Perioada de garanție este de  36 luni, începând de la data recepției la terminarea lucrărilor și până la recepția finală.
21.2 (1) În perioada de garanție, executantul are obligația, în urma dispoziției date de achizitor, de a executa toate lucrările de modificare, reconstrucție și remediere a viciilor, contracțiilor și altor defecte a căror cauză este nerespectarea clauzelor contractuale. 
(2) Executantul are obligația de a executa toate activitățile prevăzute la alin.(1) pe cheltuiala proprie, în cazul în care ele sunt necesare datorită :
i) utilizării de materiale, sau a unei manopere neconforme cu prevederile contractului ; sau
ii) neglijenței sau neîndeplinirii de către executant a oricăruia dintre obligațiile explicite sau implicite care îi revin în baza contractului. 
21.3 În cazul în care executantul nu execută lucrările prevăzute la art. 21.2 alin.(1), în termen de maxim 30 de zile de la data solicitării, achizitorul este îndreptățit să angajeze și să plătească alte persoane care să le execute. Cheltuielile aferente acestor lucrări vor fi recuperate de către achizitor de la executant, pe cale legala, sau reținute din garanția de bună execuție ori din sumele cuvenite acestuia.

22. Ajustarea preţului contractului.
22.1  Pentru lucrările executate, plăţile datorate de achizitor executantului sunt tarifele declarate în oferta financiara, anexă la contract.
22.2  Pretul contractului este ferm pe toata durata contractului. 

23. Subcontractanţi
23.1 Executantul are obligaţia, în cazul în care subcontractează părți din contract, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul. 
23.2 (1)Executantul are obligația de a prezenta la încheierea contractului toate contractele încheiate cu subcontractanții desemnați. 
(2) Lista subcontractanților, cu datele de identificare ale acestora, precum și contractele încheiate cu aceștia se constituie în anexe la prezentul contract.
23.3 (1) Achizitorul poate efectua plăţi corespunzătoare părţii/părţilor din contract îndeplinite de către subcontractanţii propuşi în ofertă, dacă aceştia solicită la momentul încheierii contractului de achiziție publică sau la momentul introducerii lor în contract, lucrările prestate contractantului potrivit contractului dintre contractant şi subcontractant. 
 (2) Achizitorul efectuează plăţile directe către subcontractanţii agreaţi doar atunci când prestaţia acestora este confirmată prin documente agreate de toate cele 3 părţi, respectiv achizitor, executant şi subcontractant sau de achizitor şi subcontractant atunci când, în mod nejustificat, executantul blochează confirmarea prestarii obligaţiilor asumate de subcontractant.
(3) Dispoziţiile prevăzute la alin. (1)-(2) nu diminuează răspunderea executantului în ceea ce priveşte modul de îndeplinire a contractului de achiziţie publică.
23.4 (1) Executantul este pe deplin răspunzător fata de achizitor de modul în care îndeplineşte contractul.
(2) Subcontractantul este pe deplin răspunzător față de executant de modul în care îndeplineşte partea sa din contract.
(3) Executantul are dreptul de a pretinde daune-interese subcontractantilor, daca aceştia nu îndeplinesc partea lor din contract.
23.5 Executantul poate schimba oricare subcontractant numai daca acesta nu a îndeplinit partea sa din contract. Schimbarea subcontractantului nu modifica valoarea aferentă lucrărilor subcontractate, care va fi cel mult egală cu valoarea declarată în cadrul ofertei ca fiind subcontractată si se va face doar cu acordul prealabil al achizitorului.
23.6 (1)Subcontractanţii  schimbati au obligaţia de a prezenta o declaraţie pe propria răspundere prin care îşi asumă respectarea prevederilor caietului de sarcini şi a propunerii tehnice depuse de către contractant la ofertă, aferentă activităţii supuse subcontractării.
(2) Contractele de subcontractare şi declaraţiile vor fi prezentate cu cel puţin 15 zile înainte de momentul începerii executării lucrărilor de către noii subcontractanţi.
23.7 Noii subcontractanţi au obligaţia de a transmite certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţilor de implicare în contractul de achiziţie publică.
23.8 Orice schimbare a subcontractantului fără aprobarea prealabilă în scris a achizitorului sau orice încredinţare a lucrărilor către un alt subcontractant sau către terţe părţi va fi considerată o încălcare a prezentului contract, care se poate sanctiona de catre achizitor prin rezilierea de drept fara punerea in intarziere si fara a fi necesara indeplinirea vreunei formalitati.
23.9. Acceptul achizitorului privind schimbarea subcontractantului se va face în termen de 5 de zile la data primirii notificării, motivând decizia sa în cazul respingerii aprobării. 
23.10 Executantul nu are dreptul de a înlocui subcontractanţii nominalizaţi în cazul în care înlocuirea acestora conduce la modificarea propunerii tehnice sau financiare, anexă la prezentul contract.
23.11 Executantul va răspunde pentru actele şi faptele subcontractantilor săi şi ale experţilor, agenţilor, salariaţilor acestora, ca şi cum ar fi actele sau faptele sale. Acceptarea de către achizitor a subcontractării oricărei părţi a prezentului contract nu va elibera executantul de niciuna dintre obligaţiile sale din prezentul contract.
23.12 Executantul va lua masuri de asigurare a protectiei mediului, fiind raspunzator pentru orice actiune care afecteaza mediul inconjurator.
23.13 Executantul este obligat sa respecte drepturile persoanelor cu dizabilitati si nu va face nici o discriminare pe criterii de sex, varsta, religie,  prin actiunile pe care le desfasoara.

24. Cesiunea si novatia
24.1 Contractantul are obligaţia de a nu transfera total sau parţial obligaţiile sale, asumate prin prezentul contract. 
24.2 Contractantul poate cesiona doar creanţele născute din prezentul contract, obligaţiile născute rămânând în sarcina părţilor contractante astfel cum au fost stipulate şi asumate iniţial. Cesiunea se poate efectua doar în condiţiile prevăzute de dispoziţiile Codului Civil. 
24.3 Solicitările de plată către terţi pot fi onorate numai după operarea unei cesiuni în condiţiile Art. 24.2.

25. Forţa majoră
25.1   Forţa majoră este constatată de o autoritate competentă.
25.2  Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
25.3 Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
25.4  Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

26. Clauza anticoruptie
26.1. Contractantul se obliga sa ia toate masurile necesare si rezonabile pentru a evita coruptia si mita. In consecinta, acesta nu va suferi, promite sau acorda si nu va determina un tert sa ofere, sa promita sau sa acorde, prin intermediul angajatilor, membrilor din conducerea acestora sau tertilor, beneficii  sau alte avantaje (respectiv numerar, cadouri de valoare sau invitatii care nu au in principal scopuri profesionale, cum ar fi evenimente sportive, concerte, evenimente culturale, vacante si alte asemenea) angajatilor sau membrilor din conducerea achizitorului, inclusiv rudelor acestora si altor persoane aflate in relatii stranse similar acestora.
26.2. In cazul unei incalcari grave a prezentei clauze, achizitorul are dreptul sa rezilieze unilateral, instantaneu, contractul existent fara preaviz si fara interventia instantelor judecatoresti, respectiv are dreptul de a sesiza organele competente potrivit legii.

27. Soluţionarea litigiilor
27.1  Achizitorul şi contractantul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.
27.2  Dacă, după 15 zile de la începerea acestor tratative, părțile nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze  de către instanţele judecătoreşti din România în a căror rază teritorială se află sediul achizitorului, conform prevederilor Legii nr.554/2004 privind Contenciosul Administrativ.

28. Limba care guvernează contractul
28.1  Limba care guvernează contractul este limba română.

29. Comunicări
29.1 (1) Orice comunicare între părţi, referitoare la îndeplinirea prezentului contract, trebuie să fie transmisă în scris.
(2) Orice document scris trebuie înregistrat atât în momentul transmiterii, cât şi în momentul primirii.
29.2  Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

30. Legea aplicabilă contractului
Contractul va fi interpretat conform legilor din România
 Părţile au înteles să încheie azi  ................................., prezentul contract în 2 (două) exemplare, din care 1 (un) exemplar la achizitor şi 1 exemplar la contractant.    

	            Achizitor, 
................................................................
	Executant,
...............................................................................

	
                DIRECTOR 


		  
	reprezentat prin,
.........................................................................

